Μπορείς άραγε να ταιριάξεις τους ήχους με τις εικόνες; Ας δοκιμάσεις, δεν είναι πολύ δύσκολο. Πάμε

Ταίριαξε τις λέξεις με τους ήχους… <https://learningapps.org/display?v=pby0828ec20>

Βρες ποιο ζωάκι είμαι… <https://learningapps.org/display?v=p227gt6pk20>

Και ένα τραγούδι για την μανούλα που γιορτάζει την Κυριακή

[ΣΤΗΝ ΜΑΝΟΥΛΑ](https://safeYouTube.net/w/NyeC)

Σήμερα που γιορτάζεις,

μανούλα μου, δεν ξέρω

από του κόσμου τα καλά

τι δώρο να σου φέρω!

Θα σου ‘φερνα, αν μπορούσα,

με τα μικρά μου χέρια

όλα της γης τα λούλουδα,

τον ήλιο και τ’ αστέρια.

Για σένα θα γινόμουν

ένα μικρούλι αηδόνι,

τραγούδι ολόγλυκο για σε

 να λέει, να μην τελειώνει.

Μα συ ‘σαι απ’ τα λουλούδια

το πιο όμορφο λουλούδι.

Είσαι ήλιος, άστρο φωτεινό

κι αγγελικό τραγούδι.

«Μανούλα», λέω κι ανθίζει,

μοσχοβολά το στόμα!

Όλα σε σένα τα χρωστώ

και τη ζωή μου ακόμα.

Δεν παίρνεις, όλο δίνεις

με τ’ άγιο σου χεράκι!

Για σκύψε, δέξου σήμερα

ένα γλυκό φιλάκι!